pythainlp/thai-financial-dataset huggingface dataset:
ข้อมูลสรุป (Executive Summary)

ในระหว่างปี 2548 อุตสาหกรรมเครื่องใช้ไฟฟ้าในประเทศอยู่ในสภาพทรงตัว
ขณะเดียวกันในตลาดเกิดสงครามราคาเครื่องใช้ไฟฟ้า ทำให้ราคาหมวด AV ลดลงอย่างต่อเนื่อง
และจากนโยบายภาครัฐได้ประกาศปรับลดหรือยกเว้นอากรศุลกากรหลายรายการ
สำหรับการนำเข้าวัตถุดิบที่จะผลิตเครื่องใช้ไฟฟ้าในประเทศ
วิกฤตการณ์น้ำมันได้ส่งผลให้ตลาดเครื่องใช้ไฟฟ้าไม่ดีนัก ,
การหดตัวของการบริโภคจากกำลังซื้อที่ลดลง ทำให้ยอดขายเครื่องใช้ไฟฟ้าลดลงมาก ,
ผลกระทบอีกส่วนหนึ่งคือ ราคาวัตถุดิบบางประเภท (ที่เกี่ยวกับราคาน้ำมัน) สูงขึ้น
ทำให้ต้นทุนผลิตสินค้าบางรายการสูงขึ้นด้วย

ในปี 2548 ยอดขายสินค้าเครื่องใช้ไฟฟ้าลดลงกว่าปีก่อน
แต่มียอดส่งออกของลูกค้ารายใหญ่มีอัตราประมาณร้อยละ 14 ของยอดขาย
ยอดขายหมวดสื่อสารและโทรคมนาคมมีมูลค่าประมาณ 911 ล้านบาท หรืออัตราร้อยละ 35
ของยอดขาย ซึ่งได้ส่งมอบสินค้าให้ลูกค้าครบถ้วนตามสัญญาแล้ว ตั้งแต่ปลายไตรมาส 3 ของปี

ในระหว่างปี บริษัทฯ ได้ขยายการลงทุนในธุรกิจสื่อสารและโทรคมนาคมใน 2 บริษัทย่อยคือ บริษัท
ฟังค์ชั่น เทเลคอม (ประเทศไทย) จำกัด และ บริษัท สตาร์คอม จำกัด เงินลงทุนในบริษัทย่อยรวม
147 ล้านบาท เพื่อประกอบธุรกิจจำหน่ายและซ่อมแซมอุปกรณ์สื่อสารและโทรคมนาคม
และให้บริการโทรศัพท์สาธารณะตามลำดับ

เนื่องจากบริษัทย่อย ต้องการเงินลงทุนเพื่อปรับปรุงโครงข่ายฯ จำนวนมาก บริษัทฯ
ได้มีการจัดสรรหุ้นเพิ่มและรับชำระค่าหุ้นที่จัดสรรใหม่เป็นจำนวนเงินรวม 173 ล้านบาท
เพื่อนำเงินไปลงทุนในบริษัทย่อยแห่งหนึ่ง ณ วันที่ 31 ธันวาคม 2548
ทุนที่จดทะเบียนและเรียกชำระแล้วของบริษัทฯ เป็น 403.26 ล้านบาท

ฐานะการเงินของปี 2548 บริษัทฯ มีอัตราส่วนหนี้สินต่อส่วนของผู้ถือหุ้นเป็น 0.96 : 1
และบริษัทปลอดภาระค้ำประกันบริษัทที่เกี่ยวข้องกันรวมทั้งได้ชำระหนี้ตามสัญญาปรับโครงสร้างหนี้ของบริษัทฯ
ครบถ้วนแล้ว บริษัทฯ
จึงมีโครงสร้างทางการเงินที่เอื้ออำนวยในการจัดหาแหล่งเงินทุนเพื่อขยายธุรกิจใหม่ได้

ผลความสำเร็จในการบริหารกิจการ
รวมทั้งการแก้ปัญหาขณะเกิดวิกฤตเศรษฐกิจและการปรับโครงสร้างทางการเงินและบุคลากรให้เหมาะสมตามภาวะเศรษฐกิจที่เปลี่ยนไป
เกิดจากความร่วมมือของคณะผู้บริหารและพนักงาน การบริหารจัดการเพื่อสร้างมูลค่าเพิ่มให้องค์กร
, ผู้ถือหุ้น , คู่ค้า , ผู้มีส่วนได้เสียรวมทั้งองค์กรอื่นที่เกี่ยวข้อง ด้วยความรับผิดชอบ , โปร่งใส
ซึ่งส่งผลให้เกิดการเติบโตและมั่นคง ของธุรกิจที่ยั่งยืนตลอดไป
บริษัทที่ออกหลักทรัพย์

ชื่อ : บริษัท ไดสตาร์ อิเลคทริก คอร์เปอเรชั่น จำกัด (มหาชน)

ที่ตั้ง : สำนักงานใหญ่

  214 ชั้น 5 ถนนลาดหญ้า แขวงคลองสาน เขตคลองสาน กรุงเทพฯ 10600

โทรศัพท์ 0-2861-4259 – 67 , 0-2437-1915

โทรสาร 0-2861-4508 , 0-2437-7861

คลังสินค้า

  : 114-114/1 ซอยเพชรเกษม 54 ถนนเพชรเกษม เขตภาษีเจริญ กรุงเทพฯ 10160

โทรศัพท์ 0-2413-1894 , 0-2413-4444 , 0-2805-0711-2

โทรสาร 0-2413-0091

โรงงาน 1 , 2 , 3

: 140 หมู่ 4 ตำบลมาบยางพร อำเภอปลวกแดง จังหวัดระยอง 21140

โทรศัพท์ 0-3889- 1099 – 109 , 0-3889-1811-20

โทรสาร 0-3889-1110 , 0-3889-1821-22

ประกอบธุรกิจ : ผลิตและจำหน่ายเครื่องใช้ไฟฟ้า , จำหน่ายอุปกรณ์สื่อสารและโทรคมนาคม

จดทะเบียนจัดตั้งบริษัท : 11 พฤษภาคม 2525

จดทะเบียนเป็นบริษัทมหาชน : 18 มีนาคม 2537

จดทะเบียนในตลาดหลักทรัพย์ : 31 ตุลาคม 2537

เลขทะเบียนบริษัท : 0107537000823 (เดิมเลขที่ บมจ. 329)

Home Page : www.distar.co.th

นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

ผู้สอบบัญชี : นายโสภณ เพิ่มศิริวัลลภ

ผู้สอบบัญชีรับอนุญาตเลขที่ 3182

บริษัท สำนักงาน เอินส์ท แอนด์ ยัง จำกัด
6. โครงการในอนาคต

เนื่องจากภาวะการแข่งขันในตลาดอุตสาหกรรมเครื่องใช้ไฟฟ้าทวีความรุนแรงเพิ่มขึ้นเรื่อยๆ
ผลทำให้ราคาขายลดลงอย่างมาก เนื่องจากรัฐบาลมีมาตรการปรับลดและยกเว้นอากรศุลกากร
สำหรับวัตถุดิบนำเข้าใช้ผลิตเครื่องใช้ไฟฟ้าในประเทศตั้งแต่ปี 2545 เป็นต้นมา
จนถึงประมาณกุมภาพันธ์ 2549 ได้มีประกาศกระทรวงการคลังฉบับที่ 32 ลงวันที่ 24 กุมภาพันธ์
2549
มีการปรับลดและยกเว้นอากรศุลกากรสำหรับวัตถุดิบนำเข้าเพื่อผลิตเครื่องใช้ไฟฟ้าในประเทศแทบทุกรายการมีค่าเป็นศูนย์

ในปี 2548 อัตราการเติบโตในอุตสาหกรรมนี้อยู่ในสภาพทรงตัว ผลกระทบรายการสำคัญได้แก่
วิกฤตการณ์น้ำมัน รวมทั้งวัตถุดิบที่เกี่ยวกับน้ำมันบางรายการ
ทำให้ต้นทุนวัตถุดิบสำหรับผลิตสินค้าบางรายการสูงขึ้นมาก บริษัทฯ
มีนโยบายผลิตสินค้าในประเทศมากขึ้น
เพื่อทดแทนการนำเข้าสินค้าสำเร็จรูปเพื่อรับประโยชน์ทางภาษีให้ได้มากที่สุด
รวมทั้งหาตลาดส่งออกสินค้า OEM รายใหญ่เพื่อผลิตให้ได้ปริมาณมากเป็นการลดต้นทุนผลิต
และใช้กำลังการผลิตให้เต็มประสิทธิภาพมากขึ้น

บริษัทฯ ยังมีนโยบายสรรหาสินค้ากลุ่มและรูปแบบใหม่ๆ
ซึ่งมีความแตกต่างจากสินค้าที่ขายในปัจจุบันเพื่อรองรับความต้องการของผู้บริโภคมากขึ้น
รวมทั้งเป็นสินค้าที่สามารถทำกำไรหรือให้ผลตอบแทนสูงกว่าสินค้าในปัจจุบัน
เพื่อเพิ่มยอดขายและสร้างประโยชน์เพิ่มในธุรกิจ

การขยายธุรกิจด้านโทรคมนาคม

ตั้งแต่ปี 2547 บริษัทฯ ได้นำเข้าและจำหน่ายอุปกรณ์สื่อสารและโทรคมนาคมแก่ Operators
ในประเทศหลายราย ซึ่งประสบผลสำเร็จเป็นที่น่าพอใจ

บริษัทฯ จึงมีนโยบายมุ่งเน้นการลงทุนและขยายธุรกิจด้านนี้เพิ่มขึ้น
เนื่องจากธุรกิจนี้มีอัตราการเจริญเติบโตสูงและได้รับผลตอบแทนสูงอีกด้วย

ในปี 2548 บริษัทฯ ได้ร่วมลงทุนในบริษัท ฟังค์ชั่น เทเลคอม(ประเทศไทย) จำกัด และบริษัท
สตาร์คอม จำกัด เพื่อประกอบธุรกิจจำหน่ายและบริการซ่อมแซมอุปกรณ์สื่อสารและโทรคมนาคม ,
ให้บริการโทรศัพท์สาธารณะเป็นเวลา 12 ปี ตามสัญญาปรับปรุงโครงข่ายฯ กับ บมจ. ทีโอที
ตามลำดับ
1.  ปัจจัยความเสี่ยง

ปัจจัยเสี่ยงและมาตรการรองรับ

1. ความผันผวนของอัตราแลกเปลี่ยน

บริษัทฯ และบริษัทย่อย
อาจมีความเสี่ยงจากอัตราแลกเปลี่ยนจากหนี้สินที่เป็นเงินตราต่างประเทศซึ่งเกิดจากการนำเข้าชิ้นส่วนอิเลคโทรนิค
, สินค้า รวมทั้งอุปกรณ์เพื่อใช้ปรับปรุงโครงข่ายฯ ซึ่งบริษัทย่อยได้ทำสัญญา กับ บมจ. ทีโอที

ณ วันที่ 31 ธันวาคม 2548 บริษัท ฯ และบริษัทย่อย
มีภาระหนี้สินที่เป็นเงินตราต่างประเทศที่ไม่ได้เข้าทำสัญญาซื้ออัตราแลกเปลี่ยนล่วงหน้าจำนวนรวมทั้งสิ้น
9.22 ล้านเหรียญสหรัฐ ซึ่งถึงกำหนดชำระภายใน 1 ปี
เพื่อลดความเสี่ยงจากความผันผวนของอัตราแลกเปลี่ยน บริษัทฯ
ได้ทยอยซื้อเงินตราต่างประเทศล่วงหน้า (Forward Cover) ทันทีที่เกิดรายการ ณ วันที่ 31
ธันวาคม 2548 บริษัทฯ มียอดซื้อเงินตราต่างประเทศล่วงหน้าคงเหลือจำนวน 0.80
ล้านเหรียญสหรัฐ

2. ภาระค้ำประกันและความเสี่ยงจากสภาพคล่อง

ก. ภาระหนี้ของบริษัทฯ ที่มีการปรับโครงสร้างหนี้

ยอดเงินกู้ของบริษัทฯ ตามสัญญาปรับโครงสร้างหนี้กับสถาบันการเงินในประเทศไม่มียอดคงค้าง ณ
วันที่ 31ธันวาคม 2548 (ณ วันที่ 31 ธันวาคม 2547 จำนวน 27.25 ล้านบาท)
ยอดหนี้ยกมาจากปี 2547 ได้ถึง กำหนดชำระในปี 2548 เป็นปีสุดท้ายซึ่งบริษัทฯ
ได้ชำระครบถ้วนแล้ว

ข. ภาระหนี้ของบริษัทที่เกี่ยวข้องกันซึ่งบริษัทฯ เป็นผู้ค้ำประกัน

หมดภาระค้ำประกันตั้งแต่วันที่ 30 กันยายน 2547

ค. ภาระค้ำประกันแก่บริษัทย่อย

บริษัทฯ มีภาระค้ำประกันแก่บริษัทย่อยเป็น Supplier Creditor
ของสัญญาซื้อขายอุปกรณ์ใช้ในการปรับปรุงโครงข่ายโทรศัพท์เคลื่อนที่ระบบ 470 MHz (กับ บมจ.
ทีโอที) โดย Huawei Technologies Co., Ltd. ณ วันที่ 31 ธันวาคม 2548 เป็นจำนวนเงิน
17.107 ล้านเหรียญสหรัฐ หรือประมาณ 684 ล้านบาท (ประมาณอัตราแลกเปลี่ยนที่ 40 บาท / 1
USD) ซึ่ง Supplier Credit มีระยะเวลา 3 ปีนับจากวันที่ในสัญญาซื้อขาย (สัญญาลงวันที่ 29
กรกฎาคม 2548) หรือจนกว่าการชำระหนี้ค่าอุปกรณ์ตามสัญญาซื้อขายจะหมดสิ้นไป

3. ความเสี่ยงจากอัตราดอกเบี้ย

บริษัทฯ อาจมีความเสี่ยงจากความผันผวนของอัตราดอกเบี้ยในตลาดเงินอันเกี่ยวเนื่องโดยตรงกับ

หนี้สินทางการเงิน ยอดคงค้าง ณ 31 ธันวาคม 2548 เป็นเงินเบิกเกินบัญชีธนาคาร 0.82
ล้านบาท , เจ้าหนี้ทรัสต์รีซีท 149.78 ล้านบาท และ เงินกู้ยืมเงินระยะยาว 196.60 ล้านบาท

บริษัทย่อย
อาจมีความเสี่ยงจากความผันผวนจากอัตราดอกเบี้ยสำหรับวงเงินสินเชื่อทางการค้ากับบริษัทผู้ผลิตอุปกรณ์สื่อสารโทรคมนาคมซึ่งมีระยะเวลา
3 ปี แต่บริษัทฯ ได้ป้องกันความเสี่ยงโดยกำหนดอัตราดอกเบี้ยคงที่ในสัญญาดังกล่าวแล้ว

4. ความเสี่ยงด้านการให้สินเชื่อ

บริษัทฯ มีความเสี่ยงด้านการให้สินเชื่อเนื่องมาจากลูกค้าไม่สามารถชำระหนี้ตามกำหนด
ในการประกอบธุรกิจตามปกติ บริษัทฯ
มีนโยบายในการกำหนดวงเงินสินเชื่อและให้สินเชื่ออย่างระมัดระวัง นอกจากนี้บริษัทฯ
ยังมีนโยบายในการวิเคราะห์ฐานะทางการเงินของลูกค้าโดยใช้ข้อมูลจากฐานะการเงินล่าสุดของลูกค้า
ดังนั้นบริษัทฯ จึงไม่คาดว่าจะได้รับความเสียหายอย่างเป็นสาระสำคัญจากการเก็บหนี้
รายงานการเปิดเผยข้อมูล

(แบบ 56-1)

สิ้นสุดวันที่ 31 ธันวาคม 2548

[]

บริษัท ไดสตาร์ อิเลคทริก คอร์เปอเรชั่น จำกัด (มหาชน)
10. การควบคุมภายใน

บริษัทฯ
มีการควบคุมภายในที่เหมาะสมเพียงพอในการบริหารการดำเนินการของบริษัทและการติดตามดูแลการดำเนินการของบริษัทย่อยเพื่อป้องกันทรัพย์สินของบริษัทและบริษัทย่อยอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจอย่างเพียงพอ
ดังนี้

1. คณะกรรมการตรวจสอบได้ให้ความเห็นไว้ในรายงานคณะกรรมการตรวจสอบประจำปี 2549
(ตามแนบ) ว่าการดำเนินการของบริษัทฯ
ได้ดำเนินการภายใต้การกำกับดูแลและการตรวจสอบอย่างพอเพียงมีการจัดทำรายงานทางการเงินของบริษัททั้งรายไตรมาสและรายปีซึ่งเป็นไปตามหลักการบัญชีที่รับรองทั่วไป

2. บริษัทฯ
ได้มีการติดตามรายงานระบบการควบคุมภายในด้านการบัญชีจากผู้สอบบัญชีรับอนุญาตเป็นประจำทุกปี
ซึ่งรายงานประจำปี 2549
ได้แจ้งผลการประเมินประสิทธิภาพการควบคุมภายในด้านบัญชีตามที่เห็นว่าจำเป็นในการกำหนดขอบเขตการตรวจสอบแล้วไม่พบข้อบกพร่องที่เป็นสาระสำคัญของระบบการควบคุมภายในด้านบัญชี
สำหรับข้อแนะนำที่ไม่มีผลกระทบอย่างเป็นสาระสำคัญ บริษัทฯ
ได้นำประเด็นดังกล่าวมาพิจารณาปรับปรุงแก้ไขอย่างครบถ้วนแล้ว

3. บริษัทฯ
มีส่วนตรวจสอบภายในทำหน้าที่ประเมินระบบการควบคุมภายในและตรวจสอบการปฏิบัติงานของหน่วยงานต่างๆ
ของบริษัทฯ และบริษัทย่อย อย่างสม่ำเสมอและเป็นไปตามแผนการตรวจสอบประจำปี

4. บริษัทฯ มีการจัดทำแผนธุรกิจและงบประมาณค่าใช้จ่ายประจำปี
เพื่อกำหนดเป้าหมายของบริษัทและได้เห็นภาพรวมของบริษัทฯ
สามารถช่วยวางแผนการดำเนินงานในอนาคต
และควบคุมค่าใช้จ่ายของแต่ละฝ่ายและทำให้พนักงานทำงานอย่างมีประสิทธิภาพมากขึ้น

รายงานของคณะกรรมการตรวจสอบปี 2549

ในระหว่างปี 2549 คณะกรรมการตรวจสอบ ซึ่งประกอบด้วย นายกฤตยา แลพวงมาลย์ ,
นายสมชาย ตั้งศรีสุขและ นางสาวนิรามัย ธนทวี สามารถปฏิบัติการต่าง ๆ
ในนามของคณะกรรมการบริษัท ฯ ตามภาระหน้าที่ที่กำหนดไว้ในกฎบัตรของคณะกรรมการตรวจสอบ
ได้ในระดับที่พอใจ คณะกรรมการตรวจสอบได้มีการประชุมร่วมกัน 5 ครั้งเพื่อ :-

-   คัดเลือกผู้สอบบัญชี และกำหนดค่าตอบแทนสำหรับปี 2549

-   สอบทานแผนการตรวจสอบภายในและผลการปฏิบัติการของสำนักตรวจสอบภายใน

-   สอบทานงบการเงินปี 2548 และงบการเงินรายไตรมาสในรอบปี 2549 และ

-   ปฏิบัติการอื่น ๆ ตามที่กำหนดไว้ในกฎบัตรของคณะกรรมการตรวจสอบ

สำหรับการพิจารณางบการเงินปี 2549 ได้ประชุมพิจารณาในต้นปี พ.ศ. 2550 คณะกรรมการตรวจสอบมีความเห็นว่าในปี 2549 นี้บริษัทได้ดำเนินธุรกิจของบริษัทฯ ตามหลักการกำกับดูแลกิจการที่ดี มีการจัดทำรายงานทางการเงินทั้งรายไตรมาสและรายปีไว้ครบถ้วนและตามกำหนดเวลา มีการสอบทานหรือการตรวจสอบงบการเงินโดยผู้สอบบัญชีรับอนุญาตตามกำหนด ทั้งนี้ คณะกรรมการตรวจสอบ ได้ดำเนินการสอบทานรายงานทางการเงิน ทั้งงบรายไตรมาสและรายปีกับผู้สอบบัญชีและผู้บริหารที่เกี่ยวข้องของบริษัททุกครั้ง และเห็นพ้องกับผู้สอบบัญชีว่า งบการเงินดังกล่าว แสดงฐานะการเงินของบริษัท ฯ โดยถูกต้องตามควรในสาระสำคัญ

[]

…………………………….

(นายกฤตยา แลพวงมาลย์)

 ประธานคณะกรรมการตรวจสอบ

[] []
ข้อมูลสรุป (Executive Summary)

จากการดำเนินธุรกิจเครื่องใช้ไฟฟ้ามาต่อเนื่องกว่า 20 ปี บริษัทฯ
ได้เล็งเห็นแนวโน้มการดำเนินธุรกิจเครื่องใช้ไฟฟ้าว่ามีการแข่งขันรุนแรงมากขึ้นโดยเฉพะด้านราคา
จากการเปิดตลาดการค้าเสรีทำให้สินค้าจากต่างประเทศนำเข้ามาจำหน่ายในประเทศในราคาที่ต่ำกว่าต้นทุนการผลิตจากโรงงาน
บริษัทฯ ได้ตระหนักถึงความอยู่รอดจึงได้ศึกษาแนวทางการทำธุรกิจใหม่
โดยได้เล็งเห็นธุรกิจในส่วนที่ส่งเสริมการประหยัดพลังงานโดยรวมของประเทศ
ในด้านการขนส่งน้ำมันเชื้อเพลิง ซึ่งเป็นปัจจัยสำคัญของต้นทุนการผลิต
ราคาน้ำมันมีการปรับสูงขึ้นมาโดยตลอด บริษัทฯ จึงได้ศึกษาแนวทางการทำธุรกิจรถยนต์
ที่ใช้ก๊าซธรรมชาติ (CNG)
เพราะภาครัฐได้มีการผลักดันส่งเสริมการใช้ก๊าซธรรมชาติในภาคขนส่งและเพื่อช่วยเร่งผลักดันนโยบายการขยายการใช้รถ
NGV ในภาคขนส่ง ให้มีความคล่องตัวและบรรลุเป้าหมายเร็วยิ่งขึ้น บริษัทฯ
จึงได้เริ่มทำการผลิตรถโดยสารขนาดกลางและขนาดใหญ่ ที่ใช้ก๊าซธรรมชาติ (CNG)
โดยผลิตจากโรงงานของบริษัทฯ ภายในประเทศ โดยได้รับความร่วมมือทางด้านเทคนิคจากโรงงาน
Higer Bus สาธารณรัฐประชาชนจีน ซึ่งบริษัทฯ ได้รับการแต่งตั้งให้เป็นตัวแทนจำหน่ายรถ Coach
และ City Bus ภายใต้เครื่องหมายการค้า “Higer” บริษัทฯ
ประมาณการว่าแนวโน้มตลาดรถยนต์ NGV จะมีผู้ใช้มากขึ้น
เนื่องจากก๊าซธรรมชาติมีราคาแตกต่างกับน้ำมันเชื้อเพลิงค่อนข้างมาก

การปรับเปลี่ยนธุรกิจและองค์กรของบริษัทฯ ในครั้งนี้
เป็นการปรับเปลี่ยนให้รองรับกับการดำเนินธุรกิจแนวใหม่ซึ่งจะเป็นการเปลี่ยนแปลงไปในยุคใหม่ของไดสตาร์
ซึ่งจะก้าวไปไม่หยุดยั้ง
บริษัทที่ออกหลักทรัพย์

ชื่อ : บริษัท ไดสตาร์ อิเลคทริก คอร์เปอเรชั่น จำกัด (มหาชน)

ที่ตั้ง : สำนักงานใหญ่

  214 ชั้น 5 ถนนลาดหญ้า แขวงคลองสาน เขตคลองสาน กรุงเทพฯ 10600

โทรศัพท์ 0-2861-4259 , 0-2437-1915 , 0-2437-0367

โทรสาร 0-2861-4506 , 0-2437-7861

คลังสินค้า

  : 114-114/1 ซอยเพชรเกษม 54 ถนนเพชรเกษม เขตภาษีเจริญ กรุงเทพฯ 10160

โทรศัพท์ 0-2413-1894 , 0-2413-4444 , 0-2805-0711-2

โทรสาร 0-2413-0091

โรงงาน 1 , 2 , 3

: 140 หมู่ 4 ตำบลมาบยางพร อำเภอปลวกแดง จังหวัดระยอง 21140

โทรศัพท์ 0-3889- 1099 – 109 , 0-3889-1811-20

โทรสาร 0-3889-1110 , 0-3889-1821-22

ประกอบธุรกิจ : ผลิตและจำหน่ายเครื่องใช้ไฟฟ้า

จดทะเบียนจัดตั้งบริษัท : 11 พฤษภาคม 2525

จดทะเบียนเป็นบริษัทมหาชน : 18 มีนาคม 2537

จดทะเบียนในตลาดหลักทรัพย์ : 31 ตุลาคม 2537

เลขทะเบียนบริษัท : 0107537000823 (เดิมเลขที่ บมจ. 329)

Home Page : www.distar.co.th

นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

ผู้สอบบัญชี : นางสาวสุมาลี วีวราบัณฑิต

ผู้สอบบัญชีรับอนุญาตเลขที่ 3970

บริษัท สำนักงาน เอินส์ท แอนด์ ยัง จำกัด
6. โครงการในอนาคต

จากการดำเนินธุรกิจเครื่องใช้ไฟฟ้ามากว่า 20 ปี บริษัทฯ
ได้เล็งเห็นแนวโน้มการแข่งขันเครื่องใช้ไฟฟ้าในเรื่องราคาที่จะมีแนวโน้มรุนแรงมากยิ่งขึ้น
ราคาสินค้าต่ำลง
เนื่องจากการเปิดตลาดการค้าเสรีทำให้สินค้าจากต่างประเทศเข้ามาจำหน่ายในราคาที่ต่ำกว่าต้นทุนการผลิต
ดังนั้นบริษัทฯ จึงเห็นว่าควรปรับเปลี่ยนธุรกิจออกจากผู้ผลิตและจัดจำหน่ายเครื่องใช้ไฟฟ้า บริษัทฯ
ได้ตระหนักถึงสภาพเศรษฐกิจของประเทศพบว่า
ค่าเงินบาทแข็งค่าจากปีก่อนมากและราคาค่าน้ำมันเชื้อเพลิงได้ปรับตัวสูงขึ้นมาโดยตลอด
ทำให้บริษัทฯ สนใจในธุรกิจที่ส่งเสริมการประหยัดพลังงานโดยรวมของประเทศ ดังนั้นบริษัทฯ
จึงศึกษาแนวทางการทำธุรกิจรถยนต์ที่ใช้ก๊าซธรรมชาติ
และได้เริ่มทำการผลิตและเริ่มจำหน่ายรถยนต์ รถโดยสารขนาดกลางและขนาดใหญ่
โดยใช้ก๊าซธรรมชาติ CNG ทั้งนี้การผลิตจะทำจากโรงงานของบริษัทฯ ภายในประเทศ
โดยได้รับความร่วมมือทางด้านเทคนิคจากโรงงาน Higer Bus สาธารณรัฐประชาชนจีน
7. ข้อพิพาททางกฎหมาย

บริษัทฯ
ย่อยแห่งหนึ่งถูกเรียกร้องค่าเสียหายจากการเข้าไปทำการปรับปรุงอาคารเช่าแห่งหนึ่งจำนวน
2,544,500 บาท ตามคดีดำที่ 3096/2549 ศาลแพ่งธนบุรี เมื่อวันที่ 31 สิงหาคม 2549
ขณะนี้รอผลสรุปทางศาลแพ่งธนบุรี
1.  ปัจจัยความเสี่ยง

ปัจจัยเสี่ยงและมาตรการรองรับ

1. ความผันผวนของอัตราแลกเปลี่ยน

บริษัทฯ และบริษัทย่อย
มีความเสี่ยงจากอัตราแลกเปลี่ยนที่สำคัญอันเกี่ยวเนื่องจากการซื้อหรือขายสินค้าและการกู้ยืมเงินเป็นเงินตราต่างประเทศ
บริษัทฯ
และบริษัทย่อยได้ตกลงทำสัญญาซื้อขายเงินตราต่างประเทศล่วงหน้าซึ่งส่วนใหญ่มีอายุสัญญาไม่เกิน 1
ปี เพื่อใช้เป็นเครื่องมือในการบริหารความเสี่ยง ณ วันที่ 31 ธันวาคม 2549 บริษัทฯ
และบริษัทย่อยมียอดคงเหลือของสินทรัพย์ทางการเงินจำนวน 0.1 ล้านเหรียญสหรัฐอเมริกา
และหนี้สินทางการเงินจำนวน 8.4 ล้านเหรียญสหรัฐอเมริกา
บริษัทฯและบริษัทย่อยมีสัญญาซื้อขายเงินตราต่างประเทศล่วงหน้าคงเหลือจำนวน 0.06
ล้านเหรียญสหรัฐอเมริกา

2 ความเสี่ยงจากอัตราดอกเบี้ย

บริษัทฯ อาจมีความเสี่ยงจากความผันผวนของอัตราดอกเบี้ยในตลาดเงินอันเกี่ยวเนื่องโดยตรงกับ

หนี้สินทางการเงิน ยอดคงค้าง ณ 31 ธันวาคม 2549 เป็นเงินเบิกเกินบัญชีธนาคาร 22 ล้านบาท
, เจ้าหนี้ทรัสต์รีซีท 149.83 ล้านบาท และ เงินกู้ยืมเงินระยะยาว 156.90 ล้านบาท

อย่างไรก็ตามเนื่องจากหนี้สินส่วนใหญ่มีอัตราดอกเบี้ยที่ปรับขึ้นลงตามอัตราตลาดหรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบันความเสี่ยงจากอัตราดอกเบี้ยของบริษัทฯและบริษัทย่อยจึงอยู่ในระดับต่ำ

3 ความเสี่ยงด้านการให้สินเชื่อ

บริษัทฯ มีความเสี่ยงด้านการให้สินเชื่อเนื่องมาจากลูกค้าไม่สามารถชำระหนี้ตามกำหนด
ในการประกอบธุรกิจตามปกติ บริษัทฯ
มีนโยบายในการกำหนดวงเงินสินเชื่อและให้สินเชื่ออย่างระมัดระวัง นอกจากนี้บริษัทฯ
ยังมีนโยบายในการวิเคราะห์ฐานะทางการเงินของลูกค้าโดยใช้ข้อมูลจากฐานะการเงินล่าสุดของลูกค้า
ดังนั้นบริษัทฯ จึงไม่คาดว่าจะได้รับความเสียหายอย่างเป็นสาระสำคัญจากการเก็บหนี้
รายงานการเปิดเผยข้อมูล

(แบบ 56-1)

สิ้นสุดวันที่ 31 ธันวาคม 2549

[]

บริษัท ไดสตาร์ อิเลคทริก คอร์เปอเรชั่น จำกัด (มหาชน)
4. การวิจัยและการพัฒนา

บริษัทได้เล็งเห็นถึงความสำคัญในการสร้างรากฐานทางเทคโนโลยีของตนเองขึ้นมา
เพื่อเพิ่มขีดความสามารถและศักยภาพในการแข่งขันให้สามารถวิจัย ออกแบบ
และพัฒนาผลิตภัณฑ์ใหม่ให้สอดคล้อง เหมาะสมกับความต้องการทางการตลาด
ในการนี้บริษัทได้จัดตั้งห้องปฏิบัติการออกแบบอิเลคโทรนิกส์
พร้อมทั้งเครื่องมือและอุปกรณ์ที่ใช้เพื่อการวิจัย และออกแบบเฉพาะด้านขึ้น
ทางด้านบุคลากรของบริษัท ได้มีหลักสูตรการฝึกอบรม
พัฒนาโดยผู้เชี่ยวชาญเฉพาะด้านจากภายในและภายนอกบริษัท
เพื่อให้บุคลากรของบริษัทเป็นผู้เชี่ยวชาญในด้านต่าง ๆ
ปัจจุบันทางหน่วยงานวิจัยได้ออกแบบโทรทัศน์สี
ที่มีคุณภาพสูงโดยใช้ต้นทุนในการผลิตต่ำให้กับทางฝ่ายผลิต ซึ่งครอบคลุมขนาดตั้งแต่ 10 นิ้ว ถึง 29
นิ้ว นอกจากนี้หน่วยงานวิจัย ยังออกแบบสินค้าผลิตภัณฑ์ใหม่ ๆ ให้กับทางบริษัท

บริษัทมีค่าใช้จ่ายในการวิจัยและพัฒนาคิดเป็นมูลค่า 9.87 , 8.58 และ 7.89 ล้านบาท ในปี
2543 , 2542 และ 2541 ตามลำดับ
10. การควบคุมภายใน

คณะกรรมการมีความเห็นว่าบริษัทฯ
มีการควบคุมภายในที่เหมาะสมเพียงพอในการบริหารการดำเนินการของบริษัทและการติดตามดูแลการดำเนินการของบริษัทย่อย
ว่าสามารถป้องกันทรัพย์สินของบริษัทและบริษัทย่อยอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจอย่างเพียงพอ
ดังนี้

1. บริษัทฯ มีการจัดทำแผนธุรกิจและงบประมาณค่าใช้จ่ายประจำปี
เพื่อกำหนดเป้าหมายของบริษัทและได้เห็นภาพรวมของบริษัทฯ
สามารถช่วยวางแผนการดำเนินงานในอนาคต
และควบคุมค่าใช้จ่ายของแต่ละฝ่ายและทำให้พนักงานทำงานอย่างมีประสิทธิภาพมากขึ้น

2. บริษัทฯ มีการปรับปรุง “คู่มือการบริหาร”
เพื่อส่งเสริมให้บริษัทมีการกำกับดูแลกิจการที่ดีและให้การบริหารกิจการของบริษัทเป็นไปอย่างมีระบบและมีประสิทธิภาพยิ่งขึ้น

3. บริษัทฯ ได้มีการจัดตั้งคณะกรรมการตรวจสอบ
โดยมีส่วนตรวจสอบภายในเป็นผู้ประสานงานและดำเนินงาน
ตรวจสอบการปฏิบัติงานของหน่วยงานต่างๆ ของบริษัทฯ และบริษัทย่อย
การรับรองความถูกต้องครบถ้วนของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางอุษณีย์ เนรมิตตกพงศ์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใด ไม่มีลายมือชื่อของ นางอุษณีย์ เนรมิตตกพงศ์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

  ----- ------------------------- -------------------- ------------------------------------------------
        ชื่อ-นามสกุล                 ตำแหน่ง               ลายมือชื่อ

  1.    นายกฤตยา แลพวงมาลย์        ประธานกรรมการ        ..............................................

  2.    นายขจรศักดิ์ ทีฆคีรีกุล          ประธานกรรมการบริหาร   ..............................................

  3.    นายวิวัฒน์ ทีฆคีรีกุล            กรรมการผู้จัดการใหญ่     ..............................................

  4.    นายชาญชัย วัสรสิฏฐ์           กรรมการ              ..............................................

  5.    นายอนันต์ ลีลากิจกุล           กรรมการ              ..............................................

  6.    นายสมชาย ตั้งศรีสุข           กรรมการ              ..............................................

  7.    นายไกรวิทย์ สัตยภิวัฒน์         กรรมการ              ..............................................

  8.    นายอุดมศักดิ์ ชาครียวณิชย์       กรรมการ              ..............................................

  9.    นายสุรชัย เอกสมิทธ์           กรรมการ              ..............................................

  10.   นายกมล เอี้ยวศิวิกูล           กรรมการ              ..............................................

  11.   นางอุษณีย์ เนรมิตตกพงศ์        กรรมการ              ..............................................

  12.   นายวีรพจน์ ลือประสิทธิ์สกุล      กรรมการ              ..............................................

  13.   นายสมชาย คุรุจิตโกศล         กรรมการ              ..............................................

  14.   นายโจ ยูง โจว              กรรมการ              ..............................................
  ----- ------------------------- -------------------- ------------------------------------------------

  ----------------------- ------------------------ -----------------------------------------------
  ผู้รับมอบอำนาจ                                      

  นางอุษณีย์ เนรมิตตกพงศ์      กรรมการ                  .............................................
  ----------------------- ------------------------ -----------------------------------------------

เนื่องจาก คุณขจรศักดิ์ ทีฆคีรีกุล ตำแหน่งประธานกรรมการบริหาร
อยู่ระหว่างการพักรักษาอาการป่วยอยู่จึงไม่สามารถลงลายมือชื่อรับรองความถูกต้องครบถ้วนของข้อมูลที่นำส่งมาพร้อมกันนี้ได้

---------------------------------------------
ข้อมูลสรุป (Executive Summary)

สภาวะเศรษฐกิจโดยรวมในช่วงสามไตรมาสแรกของปี 2543
มีแนวโน้มดีขึ้นจากปีก่อนโดยเฉพาะการส่งออกมีการขยายตัวอย่างต่อเนื่องจากปลายปีก่อน
จนกระทั่งเกิดสัญญาณเศรษฐกิจถดถอยทั้งในประเทศสหรัฐอเมริกาและในประเทศญี่ปุ่นในช่วงปลายปี
2543
ซึ่งส่งผลกระทบต่อสภาวะเศรษฐกิจของภูมิภาคเอเซียและประเทศไทยเป็นอย่างยิ่งการปรับลดตัวเลขการประมาณการขยายตัวทางเศรษฐกิจของสำนักต่างๆ
ส่งผลกระทบโดยตรงต่อจิตวิทยาความต้องการของตลาดสินค้าอุปโภคบริโภคโดยเฉพาะอย่างยิ่งอุตสาหกรรมเครื่องใช้ไฟฟ้า
บริษัท ไดสตาร์ อิเลคทริก คอร์เปอเรชั่น จำกัด (มหาชน)
ผู้ประกอบธุรกิจผลิตและจำหน่ายเครื่องใช้ไฟฟ้าเองก็ได้รับผลกระทบนี้เช่นกัน
กล่าวคือในปีที่ผ่านมาบริษัทฯ
ประสบความสำเร็จในการเพิ่มยอดขายและส่งออกสินค้าโดยเฉพาะสินค้า OEM
และสามารถสร้างผลการดำเนินงานที่ดีในระดับที่น่าพอใจแต่ความผันผวนทางเศรษฐกิจทำให้บริษัทฯ
ต้องเพิ่มความระมัดระวังและรอบคอบยิ่งขึ้นในการตัดสินใจและวางกลยุทธ์ทางการตลาด

ผลการดำเนินงานในปีที่ผ่านมา 

ในปีนี้บริษัทฯ มียอดรายได้จากการขายและบริการขาย 4,767 ล้านบาท เพิ่มขึ้น 1,892 ล้านบาท
คิดเป็น 65.80% ซึ่งเกิดจากการเพิ่มยอดขายสินค้า OEM และสินค้าไดสตาร์ จำนวน 1,684 ,
208 ล้านบาท ตามลำดับ บริษัทฯ มีกำไรเบื้องต้น 482 ล้านบาท เพิ่มขึ้น 217 ล้านบาท
เนื่องจากสามารถลดต้นทุนการผลิตลงซึ่งเกิดจากการเพิ่มประสิทธิภาพการผลิตและการใช้กำลังการผลิตได้สูงสุด
โดยมียอดผลิตเกินกว่า 1,000,000 เครื่อง ซึ่งเป็นบริษัทคนไทย บริษัทแรกที่สามารถทำได้
ในปีนี้บริษัทฯ
ประสบความสำเร็จในการปรับโครงสร้างหนี้กับเจ้าหนี้สถาบันการเงินและสามารถปรับลดอัตราดอกเบี้ยและเงินต้นบางส่วนตลอดจนขยายอายุหนี้ออกไป
5 ปี ทำให้บริษัทฯ มีสภาพคล่องและฐานะทางการเงินดีขึ้น

การคาดคะเนแนวโน้ม , เป้าหมายและแผนงานในปีหน้า

ถึงแม้ว่าสภาวะเศรษฐกิจทั้งในประเทศและต่างประเทศจะมีความไม่แน่นอนสูงแต่บริษัทฯ
ก็ได้กำหนดเป้าหมายที่จะเพิ่มยอดขายสินค้าและอัตรากำไรจากการขายสินค้า “ไดสตาร์”
ให้มากขึ้นจากปีก่อน โดยคาดว่าการผลิตและการขายสินค้า OEM
จะลดลงตามสภาวะเศรษฐกิจถดถอยทั้งในประเทศญี่ปุ่นและประเทศสหรัฐอเมริกา
ซึ่งเป็นตลาดส่งออกที่สำคัญของบริษัทฯ ในปีนี้บริษัทฯ
ให้ความสำคัญกับการพัฒนาและสร้างช่องทางการจำหน่ายสินค้าใหม่เพื่อเพิ่มศักยภาพในการแข่งขันและทำกำไรในตลาดในประเทศและเน้นการสร้างเครือข่ายตลาดส่งออกในประเทศกลุ่ม
AFTA เพื่อขยายการส่งออกสินค้า “ไดสตาร์” ในอนาคต
นอกจากนี้การลดต้นทุนการผลิตและควบคุมค่าใช้จ่ายยังคงเป็นมาตรการที่สำคัญในการเตรียมความพร้อมสำหรับการต่อสู้กับวิกฤตการณ์ต่างๆ
ที่อาจจะเกิดขึ้นข้างหน้าอย่างไม่ประมาท

วันที่ 25 กรกฎาคม พ.ศ. 2544
บริษัทที่ออกหลักทรัพย์

ชื่อ : บริษัท ไดสตาร์ อิเลคทริก คอร์เปอเรชั่น จำกัด (มหาชน)

ประกอบธุรกิจ : ผลิตและจำหน่ายเครื่องใช้ไฟฟ้า

ที่ตั้ง : สำนักงานใหญ่

  214 ชั้น 5 วงเวียนใหญ่ ถนนลาดหญ้า เขตคลองสาน กรุงเทพฯ 10600

โทรศัพท์ 861-4259 – 67 , 437-1915

โทรสาร 861-4508 , 437-7861

คลังสินค้า

  : 114-114/1 ซอยเพชรเกษม 54 ถนนเพชรเกษม เขตภาษีเจริญ กรุงเทพฯ 10160

โทรศัพท์ 413-1894 , 413-4444 , 805-0711-2

โทรสาร 413-0091

โรงงาน

: 140 หมู่ 4 ตำบลมาบยางพร อำเภอปลวกแดง จังหวัดระยอง 21140

โทรศัพท์ (038) 891- 099 – 109

โทรสาร (038) 891-110

เลขทะเบียนบริษัท : บมจ. 329

Home Page : www.distar.net
6. โครงการในอนาคต

ในปัจจุบันบริษัทและบริษัทย่อยยังไม่มีโครงการในอนาคต
เนื่องจากสภาวะเศรษฐกิจยังไม่เหมาะกับการลงทุน